पीएम मोदी ने कहा, जो लोग जम्मू-कश्मीर के लिए अलग प्रधानमंत्री की पैरवी कर रहे हैं, उन्हें इस चुनाव में बड़ी से बड़ी सज़ा दी जाए  
खरगौन में पीएम की आखिरी चुनावी सभा
आज से थम जाएगा प्रचार 
19 मई को आखिरी चरण का प्रचार
मेरठ से चुनावी अभियान शुरू करने वाले पीएम मोदी ने इस चुनाव की आखिरी जनसभा मध्‍यप्रदेश के खरगौन में कहा कि लोकतंत्र में चुनाव, सरकार बनाने के लिए होता है. राजनीतिक दल और जन प्रतिनिधि आपसे अपनी-अपनी नीयत और नीति के हिसाब से वोट मांगते हैं. लेकिन 2019 का ये चुनाव भिन्न है, अभूतपूर्व है. इस चुनाव का नेतृत्व देश की जनता कर रही है. खरगौन के विषय में पीएम मोदी ने कहा कि ऐतिहासिक नजर से देखें तो मेरठ और खरगौन के बीच एक डोर ऐसी भी है जिस पर अकसर ध्यान नहीं जाता. ये दोनों ही शहर 1857 के स्वतंत्रता संग्राम से जुड़े हुए हैं. उन्‍होंने कहा कि मेरठ में जहां अंग्रेजों के खिलाफ सैनिक विद्रोह हुआ था, वहीं खरगौन की इस धरती पर महान योद्धा और स्वतंत्रता सेनानी भीमा नायक ने आदिवासी आंदोलन का नेतृत्व किया और मां भारती की रक्षा के लिए अपने प्राणों की आहुति दे दी थी.